มูลค่าระดมทุนหุ้น IPO ปี 2560 ล้นหลาม!
การระดมทุนของหุ้นไอพีโอในตลาดทุนปี 2560 เสนอขายให้แก่ประชาชนทั่วไปในครั้งแรกก่อนมีการซื้อขายในตลาดรอง หรือหลักทรัพย์จดทะเบียนใหม่นั่นเอง
5 ม.ค. 2561

เส้นทางนักลงทุน
การระดมทุนของหุ้นไอพีโอในตลาดทุนไทยปี 2560 เสนอขายให้แก่ประชาชนทั่วไปในครั้งแรกก่อนมีการซื้อขายในตลาดรอง หรือหลักทรัพย์จดทะเบียนใหม่ถือว่าเยอะพอสมควร และมีมูลค่าระดมทุนอยู่ในระดับสูงถึง 106,279.61 ล้านบาท เพิ่มขึ้น 101.36% เมื่อเทียบกับช่วงปี 2559 ที่มีมูลค่าระดมทุนเพียง 52,781.08 ล้านบาท
ในการนำหุ้นไอพีโอเข้าซื้อขายในตลาดหลักทรัพย์ฯปี 2560 มีหลักทรัพย์และกองทุนรวมทั้งสิ้น 42 ราย แยกกลุ่มการซื้อขายอยู่ในตลาดหลักทรัพย์แห่งประเทศไทย (SET) จำนวน 21 บริษัท อยู่ในกองทุนรวมโครงสร้างพื้นฐานและกองทุนรวมอสังหาริมทรัพย์จำนวน 4 กองทุน และอยู่ในตลาดหลักทรัพย์ เอ็ม เอ ไอ (mai) จำนวน 13 บริษัท
ขณะที่ในปี 2559 มีหลักทรัพย์และกองทุนรวมทั้งสิ้น 27 ราย แยกกลุ่มการซื้อขายอยู่ในตลาดหลักทรัพย์แห่งประเทศไทย (SET) จำนวน 10 บริษัท อยู่ในกองทุนรวมโครงสร้างพื้นฐานและกองทุนรวมอสังหาริมทรัพย์จำนวน 4 กองทุน และอยู่ในตลาดหลักทรัพย์ เอ็ม เอ ไอ (mai) จำนวน 13 บริษัท
ด้วยจำนวนเงินระดมทุนในปี 2560 มากกว่าปี 2559 เห็นได้ชัดเจนว่ามีจำนวนการนำหลักทรัพย์จดทะเบียนใหม่ที่มากกว่า 
ทั้งนี้ในตลาดหลักทรัพย์แห่งประเทศไทย (SET) มีมูลค่าระดมทุนรวมทั้งหมด 83,660.60 ล้านบาท  โดยบริษัทที่ระดมทุนสูงสุด เป็น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF มีมูลค่าระดมทุนมากถึง 23,998.50 ล้านบาท รองลงมา บริษัท ทีพีไอ โพลีน เพาเวอร์ จำกัด (มหาชน) หรือ TPIPP มีมูลค่าระดมทุน 17,500 ล้านบาท และ บริษัท บี.กริม เพาเวอร์ จำกัด (มหาชน) หรือ BGRIM มีมูลค่าระดมทุน 10,428.80 ล้านบาท ส่วนข้อมูลที่เหลือดูจากตารางประกอบ
ขณะที่กองทุนรวมโครงสร้างพื้นฐานและกองทุนรวมอสังหาริมทรัพย์มีมูลค่าระดมทุนรวมทั้งสิ้น 13,886.05 ล้านบาท โดยมีกองทุนที่ระดมทุนสูงสุด คือ ทรัสต์เพื่อการลงทุนในสิทธิการเช่าอสังหาริมทรัพย์ อาคารสำนักงาน จีแลนด์ หรือ GLANDRT มีมูลค่าระดมทุน 4,997.69 ล้านบาท
ส่วนของตลาดหลักทรัพย์ เอ็ม เอ ไอ (mai) มีมูลค่าระดมทุนทั้งหมด 8,732.96 ล้านบาท โดยบริษัทที่ระดมทุนสูงสุด คือ บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP มูลค่าระดมทุน 1,773.89 ล้านบาท รองลงมา บริษัท เจเคเอ็น โกลบอล มีเดีย จำกัด (มหาชน) หรือ JKN มูลค่าระดมทุน 1,120.00 ล้านบาท และ บริษัท มัดแมน จำกัด (มหาชน) หรือ MM มีมูลค่าระดมทุน 1,107.64 ล้านบาท ส่วนข้อมูลที่เหลือดูได้จากตารางประกอบ
ทั้งหมดทั้งมวลสะท้อนได้ว่า ตลาดหุ้นไทยยังคงมีบริษัทหลั่งไหลเข้ามาระดมทุนอยู่เรื่อยๆ และมากขึ้นๆ เพราะเข้ามาจดทะเบียนในตลาดหลักทรัพย์ฯแล้ว ประโยชน์ที่จะได้มีมากมาย!!
…
